Kratek življenjepis (Vollmaier)

SI

Po končanem študiju na Akademiji za glasbo v Ljubljani je Sašo Vollmaier začel razvijati svoj glasbeni slog, na katerega so vplivale različne skupine, s katerimi je sodeloval (od "komorne" do "alternativne glasbe"). V zadnjih letih je dejaven na področju performansa in gledališča. Njegove predstave vključujejo oblikovanje odrskega zvoka z intervencijami giba, govorjene besede in glasovi. Ustvarja glasbo za plesne in gledališke predstave. Strast do človeškega glasu ga je pripeljala v "Centre Artistique International Roy Hart" na jugu Francije, kjer deluje kot pedagog in producent glasbeno/vokalnih del ter pripravlja igralce in pevce na njihove vloge (Voice teacher of Centre Artistique International Roy hart). Vollmaier je tudi sodelavec skupine Laibach, s katero je kot klaviaturist aktivno sodeloval med letoma 2007-2013, zdaj pa pri njej sodeluje kot aranžer in studijski glasbenik.